Komentár k rozdielu výšky plánovaných ekonomicky oprávnených nákladov a tržieb medzi rokmi 2003 a 2004

Plán EON pre ZVVZ na rok 2004 vychádza z prílohy č. 3 podpísanej ZVVZ na rok 2003, predpokladaného rastu vstupov vychádzajúceho z Menového programu Národnej banky Slovenska (ďalej len MP NBS) na roky 2003 – 2006 a iných známych faktorov ovplyvňujúcich jednotlivé položky kalkulačného vzorca.

Komentár k zmenám výšky jednotlivých položiek kalkulačného vzorca je možné zhrnúť do nasledovných bodov:

•	Trakčné palivo – kvantifikácia položky pre rok 2004 bola realizovaná na základe aktualizovaného objemu hrubých tonokilometrov, mernej spotreby stanovenej pre každú trakciu a predpokladanej ceny trakčnej nafty pre rok 2004 vo výške 17 Sk vrátane spotrebnej dane. V porovnaní s plánom ZVVZ pre r. 2003 je zaznamenaný nárast položky o 67 mil. Sk (t.j. +24%) spôsobenej rastom jednotkových cien nafty z dôvodu nárastu spotrebnej dane 2,70 Sk na liter. 
•	Trakčná energia – kvantifikácia položky pre rok 2004 bola realizovaná na základe aktualizovaného objemu hrubých tonokilometrov, priemerných merných spotrieb stanovených pre každú trakciu a predpokladanej priemernej sadzby za trakčnú energiu v roku 2004 vo výške 3,20 Sk. V porovnaní s plánom ZVVZ pre r. 2003 je zaznamenaný nárast položky o 39,5 mil. Sk (5,3%) spôsobenej rastom jednotkových energie. 
•	Priamy materiál – vychádza z plánu nákladov ZVVZ na rok 2003, pričom bol zohľadnený inflačný nárast cien materiálu podľa MP NBS a položka bola následne redukovaná o 7 mil. Sk z dôvodu plánovaného vyradenia časti nepotrebného parku osobných vozňov, ktoré boli označené ako nepotrebné pre potreby zabezpečenia GVD úloh v OD na rok 2004,
•	Priame mzdy – presunom mzdových nákladov v r. 2003 účtovaných na strediskách prevádzkovej réžie, zapracovaním optimalizácie zamestnanosti v roku 2004 a započítaním predpokladaného nárastu miezd pre rok 2004 na úrovni inflácie v zmysle uvádzaného MP NBS položka zaznamenáva v porovnaním s plánom ZVVZ pre r. 2003 nárast o 166 mil. Sk (15%),
•	Priame odpisy – ich nárast je dôsledkom zhodnotenia investičného majetku (rekonštrukcia mobilných prostriedkov a pod.),
•	Priame opravy a údržba – v roku 2004 predpokladáme pokles o 210,1 mil. Sk (21,7 %) oproti plánu na rok 2003, keďže rekonštruované mobilné prostriedky budú z tohto hľadiska menej náročné a plánuje sa vyradenie časti nepotrebného parku osobných vozňov,
•	Ostatné priame náklady – výška odvodov kopíruje rast priamych miezd a použitie dopravnej cesty zohľadňuje cenový výmer pre výpočet poplatku za jej použitie platný od 1. 5. 2003,
•	Režijné náklady – tieto sú vypočítavané percentom k priamym nákladom,
•	Finančné náklady – sú znížené oproti plánu na rok 2003 o 146,9 mil. Sk (72,9 %), nakoľko sa neuvažuje s finančnými nákladmi z úveru so štátnou zárukou na financovanie straty z výkonov vo verejnom záujme na rok 2002 vo výške 3 mld. Sk, pretože tieto boli riešené v rámci návrhu riešenia finančných vzťahov medzi Železničnou spoločnosťou, a. s. a štátom.

Plán tržieb na rok 2004 vychádza z  vývoja skutočných tržieb od začiatku roka 2003 a zvýšenia cestovného o 5 % bez vplyvu DPH pri znížení zľavy poskytovanej pre žiacke časové predplatné lístky zo 70 % na 60 % a zvýšení evidenčného cestovného pre dôchodcov nad 70 rokov z 1 Sk na 5 Sk na každých začatých 50 km. 

Voľný cestovný lístok na pracovné cesty  0 735 2 4927 00

•	Oprávňuje držiteľa na cestovanie na území SR v 1. a 2. vozňovej triede vo všetkých vlakoch osobnej prepravy ZSSK.
•	Neoprávňuje držiteľa na bezplatný výdaj miestenky, ležadlového a lôžkového lístka.
•	Je ho možné použiť vo vlakoch EC a IC bez príplatku.
•	Je prenosný a platí so služobným preukazom zamestnanca organizácie uvedenej na ňom ako držiteľa tohto lístka.
•	Zapožičiava sa zamestnancom vysielaným na pracovné cesty až po predložení potvrdeného cestovného príkazu.

Na rok 2003-2004 pridelila Železničná spoločnosť, a. s., Ústredie, odbor riadenia ĽZ, podľa bodu 3.7. uvedeného predpisu, v pomere 1:5 z celkového počtu zamestnancov ZSSK na všetky organizačné jednotky 911 kusov voľných cestovných lístkov na služobné cesty. V uvedenom počte sú evidované aj VCL, ktoré boli pridelené do trvalého užívania zamestnancom, ktorí vykonávajú stálu kontrolnú činnosť na základe rozhodnutia vedúceho zamestnanca príslušnej organizačnej jednotky.
Do celkového počtu zamestnancov sa nezapočítavajú:						- zamestnanci, ktorí sú držiteľmi ŽP na 1. vozňovú triedu,					- zamestnanci, ktorí vykonávajú stálu kontrolnú činnosť,					- inšpektori pre školenie, ktorí dochádzajú do vysunutých školiacich stredísk.
Na ŽSR pridelila Železničná spoločnosť, a. s., Ústredie, 1200 kusov VCL na základe ich písomnej požiadavky.

V prílohe č. 5 návrhu ZVVZ na rok 2004  je zapracovaný bod č. 10 nasledovného znenia: „Dodávateľ vykoná opatrenia, aby sa medziročne zvýšilo zastúpenie platiacich cestujúcich vo vlakoch osobnej prepravy. Dodávateľ zníži k začiatku platnosti zmluvy počet platných lístkov 0 735 2 4927 00 minimálne o 20 %.“ Tento bod bol navrhnutý zástupcami MDPT z dôvodu, že existuje podozrenie, že tieto lístky sú zneužívané zamestnancami aj na súkromné účely. Vydávanie takýchto lístkov nemá žiadny ekonomický dopad na hospodárenie Železničnej spoločnosti, a.s., pretože zamestnancovi cestujúcemu na služobnú cestu by bola hodnota cestovného zo strany spoločnosti preplatená, následne by sa táto čiastka dostala do nákladov a tržby do výnosov spoločnosti.